ইসলামের ১২জন খলীফা আলাইহিমুস সালাম কে বা কারা??

মহান আল্লাহ পাক তিনি বলেন,

وَبَعَثْنَا مِنْهُمُ اثْنَيْ عَشَرَ نَقِيْبًا

অর্থ: আর আমি তোমাদের মাঝে ১২ জন নকীব বা খলীফা প্রেরণ করেছি। (সূরা মায়িদা: আয়াত ১২)

উক্ত আয়াতের ব্যাখ্যায় হাদিসে নূরে মুজাসসাম হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম বলেন,

عَنْ حَضْرَتْ جَابِرِ بْنِ سَمُرَةَ رَضِىَ اللهُ تَعَالٰی عَنْهُ قَالَ سَمِعْتُ رَسُوْلَ اللهِ صَلَّى اللهُ عَلَيْهِ وَسَلَّمَ يَقُوْلُ لَا يَزَالُ الْإِسْلَامُ عَزِيْزًا إِلَى اثْنَيْ عَشَرَ خَلِيْفَةً كُلُّهُمْ مِنْ قُرَيْشٍ

অর্থ: হযরত জাবির ইবনে সামূরাহ রাদ্বিয়াল্লাহু তায়ালা আনহু হতে বর্ণিত। তিনি বলেন, আমি নূরে মুজাসসাম হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম থেকে শুনেছি, তিনি বলেছেন, ইসলাম ততক্ষণ পর্যন্ত শক্তিশালী বা পরাক্রমশালী থাকবে, যতক্ষণ (ইসলামের) পরাক্রমশালী ১২ জন খলীফা উনারা খিলাফত পরিচালনা করবেন। (আর এই ১২জন খলীফা) উনারা প্রত্যেকেই হবেন কুরাইশ বংশের। 

{দলীল সমূহ : (১) বুখারী, (২) মুসলিম, (৩) আবূ দাউদ, (৪) তিরমিযী, (৫—১০) মুসনাদে আহমদ এছাড়াও পৃথিবীর আরো অন্যান্য বিশ্বখ্যাত কিতাব সমূহের মধ্যে আলোচ্য হাদীছ শরীফখানা রয়েছে। }

নিম্নে ১২জন খলীফা আলাইহিমুস সালামেদের নাম ধারাবাহিকভাবে উল্লেখ করা হলো:

১ম খলীফা: হযরত আবূ বকর সিদ্দীক্ব রাদ্বিয়াল্লাহু তায়ালা আনহু

২য় খলীফা: হযরত উমর ইবনুল খত্ত্বাব রাদ্বিয়াল্লাহু তায়ালা আনহু

৩য় খলীফা: হযরত উছমান বিন আফফান রাদ্বিয়াল্লাহু তায়ালা আনহু

৪র্থ খলীফা: হযরত আলী ইবনে আবি তালিব রাদ্বিয়াল্লাহু তায়ালা আনহু

৫ম খলীফা: হযরত ইমাম হাসান আলাইহিস সালাম 

৬ষ্ঠ খলীফা: কাতিবে ওহী হযরত মুয়াবিয়া ইবনে আবি সুফিয়ান রাদ্বিয়াল্লাহু তায়ালা আনহু

৭ম খলীফা: হযরত আব্দুল্লাহ ইবনে জুবায়ের রাদ্বিয়াল্লাহু তায়ালা আনহু

৮ম খলীফা: হযরত ওমর বিন আব্দুল আযীয রহমতুল্লাহি আলাইহি 

৯ম খলীফা: আমীরুল মু’মিনীন, শহীদে আ’যম হযরত সাইয়্যিদ আহমদ শহীদ বেরেলভী রহমতুল্লাহি আলাইহি 

১০ম খলীফা: আওলাদে রসূল, আহলে বাইতে রসূল সাইয়্যিদ হযরত আস সাফফাহ্ আলাইহিস সালাম {বর্তমান খলীফা} (যিনি বাংলাদেশের রাজধানী-ঢাকায় অবস্থান করছেন)

১১তম খলীফা: আওলাদে রসূল, আহলে বাইতে রসূল সাইয়্যিদ হযরত আল মানছূর আলাইহিস সালাম (যিনি ১০ম খলীফা উনার সন্তান। বর্তমানে বাংলাদেশের রাজধানী-ঢাকায় অবস্থান করছেন)

১২তম খলীফা: আওলাদে রসূল, আহলে বাইতে রসূল সাইয়্যিদ হযরত ইমাম (মুহম্মদ ইবনে আব্দুল্লাহ) মাহদী আলাইহিস সালাম (তিনি এখনো জন্ম গ্রহণ করেন নি)

উল্লেখিত, ১২ জন খলীফা উনাদের মধ্যে ১০ম-১২তম খলীফা উনাদের নাম সম্পর্কে হাদীসে উল্লেখ আছে,

عَنْ حَضْرَتْ اِبْنِ عَبَّاسٍ رَضِىَ اللهُ تَعَالٰی عَنْهُ قَالَ قَالَ رَسُوْلُ اللهِ صَلَّى اللهُ عَلَيْهِ وَسَلَّمَ مِنَّا السَّفَّاحُ وَمِنَّا الْـمَنْصُوْرُ وَمِنَّا الْـمَهْدِىُّ.

অর্থ: হযরত আব্দুল্লাহ ইবনে আব্বাস রাদ্বিয়াল্লাহু তায়ালা আনহু হতে বর্ণিত। তিনি বলেন, নূরে মুজাসসাম হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম বলেন, (আমার আহলে বাইত হতে বিশেষ ৩ জন খলীফা আসবেন উনার হলেন) ১. আওলাদে রসূল, আহলে বাইতে রসূল সাইয়্যিদ হযরত আস সাফফাহ্ আলাইহিস সালাম ২. আওলাদে রসূল, আহলে বাইতে রসূল সাইয়্যিদ হযরত আল মানছূর আলাইহিস সালাম ৩. আওলাদে রসূল, আহলে বাইতে রসূল সাইয়্যিদ হযরত ইমাম (মুহম্মদ ইবনে আব্দুল্লাহ) মাহদী আলাইহিস সালাম। (দালাইলুন নুবুওওয়াহ লিল বাইহাক্বী—৬/৫১৪, খছাইছুল কুবরা লিস সুয়ুত্বী—২/২০৩, জামিউল আহাদীছ লিস সুয়ুত্বী—৭/৪১৯ এবং ২০/১৯৬, সুবুলুল হুদা ওয়ার রশাদ ১০/৯২ ইত্যাদি)

বিশেষকরে ১১তম খলীফা উনার শানে হাদীসে এসেছে,

وَاَمَّا الْـمَنْصُوْرُ فَلَا تُرَدُّ لَه رَايَةٌ

অর্থ: "আর যিনি মহান খলীফা হযরত মানছূর আলাইহিস সালাম হবেন উনার খিলাফতী নিশানকে কেউ অবনত করতে পারবে না। অর্থাৎ উনার খিলাফতকে কেউ বিনষ্ট করতে পারবে না।" (জামিউল আহাদীছ ৭/৪২০, ১৭/২৫৭, বাইহাক্বী ও আবূ নাঈম কিতাবের বরাতে সুবুলুল হুদা ওয়ার রশাদ ১০/৯২)